Diari Oficial de la Generalitat Valenciana


Sumari del DOGV 3783, del 30-06-2000 (2000/4832)

Notificació a l'interessat de la sanció dictada en l'expedient de multes número 31/2000. ESSANC-116/1999.
---------------------------------------------------------------------------------------------------------

### Dades del document

Número de DOGV
:   3783

Data del DOGV
:   30-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4832


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a l'interessat de la sanció dictada en l'expedient de multes número 31/2000. ESSANC-116/1999. [2000/F4832]
  
A l'empara del que estableixen els articles 58.1 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant aquest edicte es procedeix a notificar a l'interessat que s'indica tot seguit la sanció dictada en l'expedient sancionador que s'ha tramitat a la Direcció Territorial de Justícia i Administracions Públiques d'Alacant.
  
Expedient de multes número 31/2000. Sanció de data 5 d'abril de 2000, dictada pel director general d'Interior, per la qual s'acorda imposar al senyor Vicente Santos Pujalte, titular de l'establiment denominat Mesón Santos, ubicat al carrer de la Figuera, número 59, d'Aspe, una sanció de 125.000 pessetes, atés que el dia 24 de febrer de 1999, i sent les 21.00 hores, l'establiment esmentat es trobava obert al públic i sense llibre de reclamacions, infracció administrativa tipificada en l'article 22.a) de la Llei 2/1991, de 18 de febrer, de la Generalitat Valenciana (DOGV núm. 1.492, de 26.02.1991).
  
Cosa que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que, contra la present resolució, que no posa fi a la via administrativa, es pot interposar un recurs d'alçada en el termini d'un mes, comptador des de l'endemà del dia de la seua notificació, davant del conseller de Justícia i Administracions Públiques, el senyor Carlos González Cepeda, de conformitat amb el que estableix l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjudici que utilitze qualsevol altra via que estime oportuna.
  
En el supòsit que no faça ús del seu dret a recórrer, haurà de fer efectiva la multa, utilitzant l'imprés que haurà de recollir en aquestes oficines, passeig del Doctor Gadea, número 10-2n, d'Alacant, o en qualsevol de les entitats col·laboradores que consten en el citat imprés, de conformitat amb el que estableix el Decret 105/1992, de 6 de juliol, sobre recaptació de taxes, preus públics i sancions de la Generalitat Valenciana, i l'Ordre de 26 de febrer de 1993, que desplega aquest decret, i trametent l'exemplar corresponent a l'administració, Infraccions Administratives, passeig del Doctor Gadea, número 10-2n, d'Alacant, dins del període voluntari establit en el Reglament General de Recaptació i en els terminis que s'indiquen seguidament:
  
a) Les notificacions efectuades entre els dies 1 i 15 de cada mes, des de la data de notificació fins al dia 5 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
b) Les notificacions efectuades entre els dies 16 i últims de cada mes, des de la data de notificació fins al dia 20 del mes següent, o el dia hàbil immediat posterior al dia en què venç el termini d'interposició del recurs o es notifique la resolució d'aquest.
  
Se l'adverteix que si no realitza el pagament en aquest període voluntari, es procedirà sense més tràmit a l'exacció per via executiva.
  
I perquè valga de notificació a l'interessat mencionat anteriorment, s'expedeix el present edicte.